Wulka Dubrawa (CS/SN). Lěsne pohrjebnišćo we Wulkej Dubrawje steješe w srjedźišću zašłeho posedźenja tamnišeje gmejnskeje rady. Za nje mějachu radźićeljo nowe wustawki a nowy porjad płaćiznow wobzamknyć. Wustawki běchu trěbne, zo bychu jednotny wonkowny wobraz zaručili. To potrjechi předewšěm wysokosć narownych kamjenjow. Tak maja tam jednoho „rekordnika“ z 3,40 metrami wysokosće. Tajkim padam chcedźa přichodnje zadźěwać. W nowych wustawkach je zapisane, zo maja narowne kamjenje maksimalnje meter wysoke być.
szl_Latn